CELEX: E2012P0009
Language: et
Date: 2012-09-04 00:00:00
Title: Islandi valitsuse 4. septembri 2012 . aasta hagi EFTA järelevalveameti vastu (Kohtuasi E-9/12)

29.11.2012   
            
            
               ET
            
            
               Euroopa Liidu Teataja
            
            
               C 369/14
            
         Islandi valitsuse 4. septembri 2012. aasta hagi EFTA järelevalveameti vastu
   (Kohtuasi E-9/12)
   2012/C 369/12
   Islandi valitsus esitas 4. septembril 2012 EFTA kohtule hagi EFTA järelevalveameti vastu. Islandi valitsust esindavad välisministeeriumi nõunik Jóhanna Bryndís Bjarnadóttir ja rahandus- ja majandusministeeriumi jurist Haraldur Steinþórsson volitatud esindajatena ning advokaat Dóra Sif Tynes õigusabi osutajana.
   Hageja taotleb, et EFTA kohus
   
               1)
            
            
               tühistaks EFTA järelevalveameti 4. juuli 2012. aasta otsuse nr 261/12/COL artikli 5, mis käsitleb kohalikke maksumeetmeid, kinnisvara müüki ja ettevõtjale Verne Holdings ehf. elektrienergia müüki;
            
         
               2)
            
            
               tunnistaks kehtetuks EFTA järelevalveameti 4. juuli 2012. aasta otsuse nr 261/12/COL artiklis 6 sisalduva viite artiklile 5, mis käsitleb kohalikke maksumeetmeid, kinnisvara müüki ja ettevõtjale Verne Holdings ehf. elektrienergia müüki, ja
            
         
               3)
            
            
               kohustaks EFTA järelevalveametit kandma kõik menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja, Islandi valitsus, taotleb EFTA järelevalveameti 4. juulil 2012 vastu võetud EFTA järelevalveameti otsuse nr 261/12/COL („vaidlustatud otsus”) osalist tühistamist. Vaidlustatud otsus võeti vastu pärast EFTA järelevalveameti 3. novembri 2010. aasta otsust nr 418/10/COL ametliku uurimismenetluse algatamise kohta.
            
         
               —
            
            
               Juhtum käsitleb Islandi valitsuse müüdud kinnisvara Ameerika Ühendriikide sõjaväe endisel territooriumil Reykanesi poolsaarel. Selle suhtes kohalduvad EMP artikli 61 lõige 1 ja EFTA järelevalveameti riigiabi suunised ametivõimude korraldatavas maa ja hoonete müügis sisalduvate riigiabi elementide kohta.
            
         
               —
            
            
               Hageja väidab muu hulgas, et EFTA järelevalveamet
               
                           —
                        
                        
                           ei suutnud asjaolude ja tõendite alusel tõestada, et kinnisvara müüdi alla selle turuväärtust. Seega ei saanud ostja tehingust majanduslikku kasu ja tegemist ei ole riigiabiga;
                        
                     
                           —
                        
                        
                           ei suutnud müüki asjakohaselt uurida ning tegi ilmse vea väidetava riigiabi hindamisel ja
                        
                     
                           —
                        
                        
                           ei suutnud vaidlustatud otsust nõuetekohaselt põhjendada.